Moriafjellet

For stedet fra J.R.R. Tolkiens verden se Moria
Moriafjellet (Moria, hebraisk: , i betydningen «innsatt/valgt av Herren»;Moriah, Topicalbible.org arabisk: مروة, Marwah) er det sted hvor Gud beordret Abraham til å ofre Isak for å vise sin lydighet, i henhold til Første Mosebok. Det er navnet på en fjellkjede, men tradisjonelt er Moria blitt tolket som navnet på et bestemt fjell hvor dette skjedde framfor hele fjellkjeden. Kong Salomo av Israel skal siden ha bygd sitt tempel her, i henhold til Andre Krønikebok, noe som knytter stedet til Jerusalem.

 Bibelske referanser 
Navnet Moria opptrer to ganger i den hebraiske Bibelen (det gamle testamente):
 Første Mosebok 22:2: Da sa han: «Ta din sønn, den eneste, Isak, han du elsker, og dra til landet Moria! Der skal du ofre ham som brennoffer på et av fjellene. Jeg skal fortelle deg hvilket.» Nettbibelen: Første Mosebok 22:2
 Andre Krønikebok 3:1: Så begynte Salomo å bygge Herrens hus i Jerusalem, på fjellet Moria, der Herren hadde vist seg for hans far David, på det stedet David hadde gjort i stand, på treskeplassen til jebusitten Ornan. Nettbibelen: Andre Krønikebok 3:1

 Diskusjon og spekulasjon 
I Andre Krønikebok er det fortalt at lokaliseringen av «treskeplassen til jebusitten Ornan» er på fjellet Moria, og at tempelet til kong Salomo ble bygd på dette gulvet.«Moriah». Easton's Bible Dictionary. Det har ført til antagelsen i rabbinertradisjonen at dette stedet var på toppen av Moria.

Det er en debatt om de to referansene i de nevnte bøkene er korrekt oversatt som samme ord da framstillingen i Septuaginta har en annen ordlyd.Engelsk oversettelse av Septuaginta (Genesis) og tilsvarende oversettelse av 2 Chronicles I det første tilfellet, Første Mosebok, nevnes ikke stedsnavnet, og i det andre tilfellet, Andre Krønikebok, er stedet nevnt som Amoria. Første Mosebok peker på det «sted som Gud viste ham» og det er ikke mulig å identifisere stedet fra denne teksten alene. Den senere forfatteren av Andre Krønikebok benytter navnet Moria/Amoria på det stedet hvor Salomos tempel ble bygd, noe som er en mulig tilknytning til stedet for Isaks offer, lenge etter at hendelsen skjedde, men indikerer intet særskilt fjell.

En del tolkninger av de bibelske avsnittene som angår Melkisedek (konge og prest i Salem, som senere ble til Jerusalem), kan indikere at Jerusalem allerede var en by med prest på Abrahams tid, og det er usannsynlig at det ble grunnlagt etter dette på det stedet hvor Abraham forsøkte å ofre sin sønn i villmarken.Peake's commentary on the Bible Det syn at Salem viser til Jerusalem og ikke «i fred» (shalome, shelomo), har vært hyppig diskutert blant kristne som jøder. Som konsekvens av disse tradisjonene har den rabbinske litteraturen teoretisert at navnet var et lingvistisk forvanskning av en referanse til tempelet i Jerusalem, og antyder oversettelser som «lærested» (referanse til at sanhedrin møttes der), «fryktens sted» (referanse til den antatte frykt at ikkejøder skulle ha tempelet), «stedet for myrra» (referanse til krydderet som ble brent som røkelse).Jacobs, Joseph; M. Seligsohn: «Moriah» i: Jewish Encyclopedia. Targum Pseudo-Jonatan har tolket navnet som tilbedelsens land mens samaritanske Targum anser at det er visjonens land.

En del forskere har forsøkt identifisere stedet med Moreh, en lokalisering i nærheten av Sikem hvor Abraham bygde et alter, i henhold til Første Mosebok.Nettbibelen: Første Mosebok 12:6 Et antall forskere mener at Moria viser til en høyde i nærheten av Sikem, noe som støtter den samaritanske overbevisningen at ofringen av Isak skjedde på fjellet Gerisim, et sted ikke langt fra Sikem.

De fleste moderne bibelforskere har imidlertid vurdert navnet som en referanse til amorittene (et semittisk folkeslag i oldtidens Syria), hvor forbokstaven a via aphesis; navnet er således tolket i betydningen landet til amorittene. Det er også i overensstemmelse med bibelteksten slik den opptrer i Peshitta (standardversjonen av Bibelen på gammelsyrisk) hvor ofringen av Isak skjer i landet til amorittene, og i Septuaginta hvor Andre Krønikebok viser til stedet som Ἀμωρία, Amōriā. Det vil gi det samme etymologiske rotord som Hamor, et personnavn i fortellingen i Første Mosebok 34 som angår Sikem. Stedet har da intet tilknytning til Jerusalem.

 Referanser 

Kategori:Bibelske steder
Kategori:Jerusalem
Kategori:Første Mosebok
Kategori:Andre krønikebok
Kategori:Gamlebyen i Jerusalem